În cursul acestei săptămâni, pe parcursul a trei zile, se vor disputa partidele din cadrul optimilor de finală ale Cupei României la fotbal, faza județeană. Douăsprezece echipe din Liga a IV-a și patru din Liga a V-a au rămas în cursa pentru cucerirea trofeului, marea finală urmând să se dispute, ca de obicei, pe stadionul Areni.
Cel mai tare meci din optimi se va juca miercuri după-amiază, pe terenul sintetic de la Liceul cu Program Sportiv, între Juniorul Salcea și Juniorul Suceava, formații clasate pe locurile al doilea și al treilea în ierarhia la zi a Ligii a IV-a.
Programul complet al optimilor de finală:
Marți:
Ora 15.00: Releul Mihoveni – Minerul Iacobeni
Ora 15.00: Progresul Frătăuții Vechi – Bucovina Dărmănești
Miercuri:
Ora 15.00: Juniorul Fălticeni – Recolta Fântânele
Ora 15.00: Polul Nord Brodina – ASA Rarău Câmpulung Moldovenesc
Ora 15.00: Voința Zvoriștea – Viitorul Liteni
Ora 15.00: Moldova Drăgușeni – Bradul Putna
Ora 15.00: Juniorul Salcea – Juniorul Suceava
Joi:
Ora 15.00: Şoimii Gura Humorului – Şomuzul Preutești.
Sferturile de finală sunt programate pe data de 17 aprilie.